Conan o destrutor

Conan o destrutor (en ) é un filme de xénero fantástico dirixido por Richard Fleischer e protagonizado por Arnold Schwarzenegger que se estreou en 1984. É a continuación do filme Conan o bárbaro. Estreouse en galego na TVG o 10 de maio de 2008.

 Sinopse 
A poderosa Raíña Taramis promete a Conan facer volver á súa amada do reino da morte, pero imponlle unha condición: debe traerlle un lendario corno incrustado de pedras preciosas e unha fermosa princesa. Pero Conan non sabe cales son as verdadeiras intencións de Taramis. A raíña quere empregar o corno para espertar ó dormente deus Dagoth e sacrificarlle á xove princesa. Enfrontado con inimigos mortais e sobrenaturais, Conan debe convocar ás forzas do Ben para derrotar a Taramis e mesmo ó deus Dagoth.

 Personaxes 
 Actor  Papel  Descrición Armas Arnold Schwarzenegger  Conan  Un guerreiro que chora a morte da súa amada Valeria do primeiro filme e ó que se lle promete a resurrección desta a cambio de conseguir dous obxectos máxicos.  Espada Atlantean, machada de batalla e dagas. Grace Jones  Zula  Unha asaltante que é rescatada por Conan e que se une ó seu grupo. Acabará substituíndo a Bombatta como capitán da garda.  Lanza. Wilt Chamberlain  Bombatta  Capitán da garda de Shadizar, é enviado pola raíña para comprobar a evolución da misión de Conan e máis tarde traizoarao. Morre a mans de Conan cando este interfire na resurrección de Dagoth.  Maza, machada, espada e bolas. Olivia D'Abo  Jehnna  É unha virxinal princesa cuxo destino é obter o corno máxico que resucitará ó deus Dagoth. Debido a unha profecía é a única persoa capaz de conseguir o corno.  Non leva. Mako Iwamatsu  Akiro  Un mago amigo de Conan que narraba tanto o filme anterior coma este. Acepta ser o feiticeiro xefe de Shadizar.  Maxia. Tracey Walter  Malak  Un ladrón que acompaña a Conan.  Dagas. Pat Roach  Toth-Amon  O feiticeiro propietario da xema.  Maxia. Sarah Douglas  Raíña Taramis  A malvada raíña de Shadizar que quere resucitar a Dagoth, o deus dormente, do cal ela é unha seguidora. Tamén é a tía de Jehnna.  Dagas. Jeff Corey  Gran Visir  Feiticeiro persoal da raíña. Maxia e dagas. Sven-Ole Thorsen  Togra  Gardián da raíña que trata de secuestrar a Jehnna antes de morrer a mans de Conan.  Espada. André Roussimoff  Dagoth, o deus dormente.  Malvado deus que traerá a escuridade ó mundo se é resucitado.  Corno, superforza e manipulación da luz.

 Notas 

 Véxase tamén 
 Ligazóns externas 
 Ficha na IMDb 
 Rotten Tomatoes 
 Ficha en Filmaffinity 

Categoría:Filmes de 1984
Categoría:Filmes en lingua inglesa
Categoría:Filmes dos Estados Unidos de América
Categoría:Filmes dirixidos por Richard Fleischer
Categoría:Filmes baseados en obras de Robert E. Howard
Categoría:Filmes con banda sonora de Basil Poledouris
Categoría:Filmes sobre feiticería
Categoría:Filmes producidos por Raffaella De Laurentiis
Categoría:Secuelas de filmes dos Estados Unidos de América
Categoría:Filmes de 1984 con versión en galego